Broj: 1-053/24-2680/2

Podgorica, 02.08.2024. godine

Na osnovu člana 51 Zakona o državnoj upravi („Službeni list Crne Gore“ br: . 78/2018, 70/2021 i 52/2022), Ministarstvo zdravlja objavljuje

JAVNI POZIV ZA NOMINACIJU PREDSTAVNIKA ZA UČEŠĆE NA FORUMU MLADIH 2025. U OKVIRU UNODC KOMISIJE ZA NARKOTIKE

Kancelarija za droge i kriminal Ujedinjenih nacija (UNODC) organizuje Forum mladih, koji za cilj ima da okupi mlade ljude koji rade u oblasti prevencije upotrebe droga, promovisanja zdravih stilova života i osnaživanja mladih kako bi razmijenili ideje i različite perspektive u oblasti zdravlja i prevencije. Ovakva prilika dozvoljava mladima da kroz interaktivne radionice prošire svoje kontakte, steknu uvid u praksu drugih zemalja i razmijene iskustva u oblasti. Forum se održava na engleskom jeziku, bez mogućnosti simultanog prevoda.

Nominovani mogu biti mladi starosti od 14 do 23 godine koji se bave radom u navedenoj oblasti. U slučaju da se odabere predstavnik mlađi od 18 godina, roditelj/staratelj bi bio u pratnji predstavnika.

Odluka o finansiranju predstavnika se donosi kada se lista učesnika kompletira od strane UNODC-a, ali praksa je da zemlje sa visokim prihodima samostalno plaćaju putovanje predstavniku države.

Kako bi se izvršio proces selekcije, potrebno je na mejl adresu sofija.kastratovic@mzd.gov.me dostaviti Curriculum Vitae i dokaz o poznavanju engleskog jezika prijavljene/og. Podatke je potrebno dostaviti najkasnije do 16. avgusta.

M I N I S T A R

dr Vojislav Šimun